**Funkcionalni stilovi standardnoga jezika su :**

**1. Znanstveni stil**  
Primjer:  
Svrha istraživanja je na temelju pojmovne, komparativne i empirijske analize, ponuditi model otvorenog, dinamičkog i uravnoteženog sustava cjeloživotnog obrazovanja učitelja i nastavnika. Takav bi model trebao omogućiti kontinuirani profesionalni razvoj te kompetentno suočavanje sa zahtjevima decentraliziranog obrazovnog sustava u kojem nastavnik ima visok stupanj autonomije u planiranju i provedbi nastavnog procesa.  
**Značajke znanstvenoga stila su:** objektivnost, točnost, logičnost, stručne riječi i izrazi

**2. Administrativno-poslovni stil**  
Primjer:  
  
Članak 28. Zakona o odgoju i obrazovanju u osnovnoj i srednjoj školi  
  
(1) Škola radi na temelju školskog kurikuluma i godišnjeg plana i programa rada, a učenički dom na temelju godišnjeg plana i programa rada.  
  
(2) Školski kurikulum utvrđuje dugoročni i kratkoročni plan i program škole s izvannastavnim i izvanškolskim aktivnostima, a donosi se na temelju nacionalnog kurikuluma i nastavnog plana i programa.  
**Značajke administrativno-poslovnog stila**:  
                                                — osnova teksta je **tumačenje**  
                                                — česte su **višestruko složene rečenice**  
                                                — od glagolskih oblika **prevladava prezent**  
                                                — u tekstu prevladavaju **imenice, stručne riječi i izrazi**  
                                                — **nema slikovitosti** i prenesenog značenja  
                                                — cjelovitost, točnost i **preciznost izričaja**

**3. Književnoumjetnički stil**  
To je stil: romana, pripovijedaka, drama, pjesama, putopisa, crtica i drugih književnih oblika  
**Književnoumjetnički stil se naziva i poetskim stilom**.  
Književnoumjetnički stil **obilježavaju**: **subjektivnost**, **slikovitost**, **izražajnost**

**U književnoumjetničkom stilu** razlikujemo više stilova **književnih rodova**:  
a) **lirski** (osjećajan, slikovit, ritmičan)  
b) **epski** - pripovjedni, narativni (temelji se na događajima u određenom vremenu i prostoru)  
c) **dramski** — namijenjen izvođenju na pozornici  
(temelji se na sukobu koji se razvija od uvoda prema vrhuncu i raspletu)  
**Primjer** — književnoumjetnički stil (epski)  
Grizao sam nokte, ali se nisam uzrujavao. Otišao sam u disko s Martinom, mojom sestricom. Razmišljao sam o životu, smrti, djetinjstvu i nisam se dobro osjećao. Martina mi je priznala da su svi rođendani stresni. Naravno! Baka mi je poklonila majicu sa slikom Mickeyja Mousea s takvim ushićenjem da sam gotovo umro. Odlučio sam ući u mušku fazu, a po poklonima mi se činilo da se upisujem u dječji vrtić.  
          Sanja Pilić – roman Sasvim sam popubertetio

**4. Publicistički (novinarski) stil**  
  
Publicističkim stilom se služe novinari – pišući za novine, časopise i ostala tiskana izdanja.  
 **Glavna obilježja** novinarskog stila su **objektivnost**, **sažetost** i **aktualnost**.   
  
  
**5. Razgovorni stil**  
  
Osnovna obilježja razgovornog stila su:  
  
                            — **spontana uporaba** i odabir riječi  
                            — **neposrednost** i **izražavanje emocija** i raspoloženja  
                            — **uporaba dijalektizama, lokalizama, posuđenica i poštapalica**

Zdroj:eduvizija.hr